cyanic-selkie/wikianc huggingface dataset:
রাজকুমার বিজয়
তাম্রপাণি রাজ্যের প্রতিষ্ঠা
বিজয় তারপর তার যক্ষিনী রাণীকে অনুরোধ করেন চলে যেতে।  বলার অপেক্ষা রাখে না, যে তার নাগরিকেরা ভয় করে তার মত অতিপ্রাকৃত মানুষকে।তিনি তাকে টাকা দেয় এবং তাদের দুই শিশুকে রেখে যেতে বলে। কিন্তু কুবেনি শিশুদের সঙ্গে নেন যক্ষদের শহর লঙ্কাপুরে যাওয়ার সময়।কিন্তু সে সেখানে প্রবেশ করার পূর্বে তার সন্তানদের বলল ফিরে যেতে।এরপর সে সেই শহরে প্রবেশ করল যেখানে অন্যান্য যক্ষরা তাকে একজন বিশ্বাসঘাতক হিসেবে দেখে।তারা তাকে গুপ্তচর হিসেবে সন্দেহ করে  এবং এক যক্ষ তাকে হত্যা করে। তার মাতৃ সম্পর্কীয় মামা শিশুদের পালিয়ে সুমানাটায়( Sumanakuta )(আদম চূড়া)যেতে বলে।শ্রীলঙ্কার মালয় অঞ্চলের মধ্যে, তারা হয়ে ওঠে স্বামী-স্ত্রী এবং জন্ম দেয় পুলিন্দ জাতির(বেদ্দা বা Vedda জাতি)।
এদিকে, বিজয় রাজা হিসাবে প্রতিষ্ঠিত হন।পান্দু রাজার কন্যা হয়ে ওঠে তার রানী এবং অন্যান্য নারীরা বিয়ে করে  তার অনুসারীদের পদ মর্যাদা অনুসারে। তিনি তার মন্ত্রী ও তার শ্বশুরকে উপহার দেন।তিনি ভাল মানুষ হয়ে উঠেন ।শান্তি ও ধার্মিকতার সাথে লঙ্কা শাসন করেন।
তাৎপর্য
সিংহলি জাতি এবং শ্রীলংকার তামিল জাতিদের মধ্যে হওয়া বিভিন্ন জেনেটিক পাঠ ভিন্ন ফল প্রকাশ করে। উদাহরণস্বরূপ আর. এল. কার্ক (১৯৭৬), এই সিদ্ধান্তে আসেন যে, সিংহলি জাতি জেনেটিকালি নিকটস্থ বাঙালি জাতির। যা মান্যতা পেয়েছে ।
বার্নাকল হাঁস
বার্নাকল হাঁস ব্রান্তা গণের একটি পাখি। বার্নাকল হাঁস পৃথিবীর সবচেয়ে পরিশ্রমী পাখি গুলোর একটি।
খাদ্য ও বাসস্থান
জন্মের পরপরই এরা কঠিন জীবন যুদ্ধের মুখোমুখি হয়। ভূমি থেকে প্রায় ৪০০ মিটার উপরে বাস করে। পরিযায়ী পাখি হওয়ায় শুধুমাত্র বংশবৃদ্ধির জন্য এরা পাহাড়ে আশ্রয় নেয়। এত উপরে বাসা বাঁধার প্রধান কারণ হলো শিকারি প্রাণি থেকে ডিম গুলো রক্ষা করা। বাবা মার মত হংস শিশুদেরও একমাত্র খাবার ঘাস।
হারকিউলিস গুবরেপোকা
বৈশিষ্ট্য
এদের মাথায় কাকড়ার মত দাড়া থাকে যা দিয়ে সে নিজের চাইতে ৮৫০ গুণ বেশি ভারী বস্তু তুলতে সক্ষম। যখন সঙ্গী পাওয়ার জন্য অন্য প্রতিদ্বন্দ্বীদের সাথে লড়াই করতে হয় তখন এই দাড়া দিয়েই সে তার প্রতিদ্বন্দ্বীকে তুলে ধরে নিচে ফেলে দেয়। যে পরে যায় তারই হার হয়। হারকিউলিস গুবরেপোকার পুরুষেরই এই দাড়া থাকে। স্ত্রী পোকার মাথায় সুইয়ের মত লম্বা হুল থাকে। তাদেরকে দক্ষিণ মেক্সিকো থেকে বলিভিয়া পর্যন্ত অঞ্চলে দেখতে পাওয়া যায়।
আঞ্জুমান (১৯৯৫-এর চলচ্চিত্র)
আঞ্জুমান হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন হাফিজউদ্দিন এবং কাহিনী ও সংলাপ লিখেছেন ছটকু আহমেদ। এতে নাম ভূমিকায় অভিনয় করেছেন শাবনাজ এবং অন্যান্য শ্রেষ্ঠাংশে অভিনয় করেছেন সালমান শাহ, শাহীন আলম, সংগীতা ও হুমায়ুন ফরীদি।
চলচ্চিত্রটি ১৯৯৫ সালের ১৮ই আগস্ট বাংলাদেশে মুক্তি পায়।
কুশীলব
এছাড়া আরও অপ্রধান চরিত্রে অভিনয় করেছেন কাজল, মিঠু, শেখর, চুন্নু, আমীর, ব্রুসলী, মাহবুব, আকবর, মকবুল, রানা, পারুল, আঁখি, রিনা, ও মুক্তা, এবং শিশু শিল্পী ভূমিকায় অভিনয় করেছেন তানি, পপি ও সীমা।
সঙ্গীত
আঞ্জুমান চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার, মাসুদ করিম, মনিরুজ্জামান মনির ও মারুফ আহমেদ। গানে কণ্ঠ দিয়েছেন সাবিনা ইয়াসমিন, রুনা লায়লা, এন্ড্রু কিশোর, হানিফ মোহাম্মদ ও রীতা সেন।
ঈশ্বর বংশাণু
ঈশ্বর বংশাণু প্রকল্পটি প্রস্তাব করে যে, মানব আধ্যাত্মিকতা বংশগতি দ্বারা, বিশেষ করে একটি নির্দিষ্ট বংশাণু দ্বারা প্রভাবিত, যে বংশাণুটিকে ভেসিকুলার মোনোঅ্যামাইন ট্রান্সপোর্টার ২ (ভিএমএটি২) বলা হয়। এই বংশাণুটি মানুষকে আধ্যাত্মিক বা রহস্যময় অভিজ্ঞতার প্রতি পূর্বাভাস দেয় । ২০০৪ সালের বই দ্য গড জিন: হাউ ফেইথ ইজ হার্ডওয়াইয়ার্ড ইন জিনস (অর্থাৎ "ঈশ্বর বংশাণু: কীভাবে ধর্মীয় বিশ্বাস বংশাণুর ভেতরে গ্রথিত") নামক গ্রন্থে বংশাণুবিজ্ঞানী ডিন হামার ধারণাটি প্রস্তাব করেন।
ঈশ্বর বংশাণু ধারণাটি আচরণগত বংশাণুবৈজ্ঞানিক, স্নায়ুজীববৈজ্ঞানিক এবং মনস্তাত্ত্বিক গবেষণার সমন্বয়ে গঠিত। প্রকল্পের প্রধান প্রতিপাদ্যগুলি হল: (১) আধ্যাত্মিকতা মনোমিতিক (সাইকোমেট্রিক) মানদণ্ড দ্বারা পরিমাপ করা যেতে পারে; (২) আধ্যাত্মিকতার অন্তর্নিহিত প্রবণতা আংশিকভাবে বংশগতিসূত্রে প্রাপ্তব্য; (৩) এই বংশগতিসূত্রে প্রাপ্তব্য অংশের জন্য ভিএমএটি২ বংশাণুকে দায়ী করা যেতে পারে; (৪) এই বংশাণু মোনোঅ্যামাইনের মাত্রা পরিবর্তন করে কাজ করে; এবং (৫) আধ্যাত্মিকতা ব্যক্তিকে আশাবাদী একটি সহজাত সংবেদ প্রদান করে একটি বিবর্তনীয় সুবিধা প্রদান করে।
প্রস্তাবনা
ঈশ্বর বংশাণু প্রকল্পের মতে, আধ্যাত্মিকতার একটি জেনেটিক উপাদান রয়েছে, যার মধ্যে (ভিএমএটি২) রহস্যময় অভিজ্ঞতার সাথে সম্পর্কিত সংবেদনগুলিতে অবদান রাখা একটি উপাদান রয়েছে, যার মধ্যে রয়েছে ঈশ্বরের উপস্থিতি এবং বৃহত্তর মহাবিশ্বের সংযোগের অনুভূতি।
গবেষণায় তিনটি উপ-স্কেল ব্যবহার করে আধ্যাত্মিকতা পরিমাপ করার জন্য মনোবিজ্ঞানী রবার্ট ক্লনিঙ্গার নির্মিত স্বতঃসংশোধন স্কেল ব্যবহার করা হয়: "স্ব-বিস্মৃতি" (যেমন কিছু কিছু কার্যকলাপে সম্পূর্ণভাবে শোষিত হওয়ার প্রবণতা হিসাবে); "ট্রান্সপারসোনাল আইডেন্টিফিকেশন" (এক বৃহত্তর মহাবিশ্বের সঙ্গে সংযোগের অনুভূতি); এবং "রহস্যময়তা" (অপ্রমাণিত রয়ে গেছে এমন কিছু বিশ্বাস করার উন্মুক্ততা, যেমন ESP)। ক্লনিঙ্গার প্রস্তাব করেন যে, একসঙ্গে নেওয়া এই পরিমাপগুলি আধ্যাত্মিকের জন্য ব্যক্তির ব্যক্তিগত প্রবণতা মাপতে (পরিমাপযোগ্য করতে) একটি যুক্তিসঙ্গত উপায়।
লিন্ডন ইভস এবং নিকোলাস মার্টিন পরিচালিত ক্লাসিক্যাল টুইন গবেষণা দ্বারা স্বতঃসংশোধনের পরিমাপটি বংশগতিসূত্রে প্রাপ্তব্য বলে দেখা যায়। তাদের কাজ দেখিয়েছে যে স্বতঃসংশোধনে প্রকরণের প্রায় ৪০% বংশাণুর কারণে ছিল। বিপরীতে, নির্দিষ্ট ধর্মীয় বিশ্বাসগুলির (যেমন একটি নির্দিষ্ট দেবতায় বিশ্বাস) কোন জেনেটিক ভিত্তি পাওয়া যায়নি এবং পরিবর্তে সাংস্কৃতিক ইউনিট বা মিম পাওয়া যায়। সদৃশ যমজ গবেষণা থেকে অনুরূপ সিদ্ধান্ত টানা পৃথক ছিল।
স্বতঃসংশোধনে জড়িত কিছু নির্দিষ্ট বংশাণু শনাক্ত করার জন্য, হামার ১০০০ জন ব্যক্তির কাছ থেকে ডিএনএ ও ব্যক্তিত্বের স্কোর তথ্য বিশ্লেষণ করেন এবং উল্লেখযোগ্য সম্পর্কের সাথে একটি বিশেষ লোকাস, ভিএমএটি২ শনাক্ত করেন। একটি ভেসিকুলার মোনোঅ্যামাইন ট্রান্সপোর্টারের জন্য VMAT২ কোড যা মস্তিষ্ক রাসায়নিক সেরোটোনিন, ডোপামিন এবং নরপাইনফ্রাইনের স্তরের নিয়ন্ত্রণে একটি গুরুত্বপূর্ণ ভূমিকা পালন করে। এই মোনোঅ্যামাইন ট্রান্সমিটার পাল্টা রহস্যময় বিশ্বাসের সাথে যুক্ত মস্তিষ্কের কার্যক্রম নিয়ন্ত্রণে একটি গুরুত্বপূর্ণ ভূমিকা পালন করে।
হামার অনুমান করেন যে, স্বতঃসংশোধন মানবজাতিকে আশাবাদী একটি স্বাভাবিক সংবেদ দিয়ে একটি বিবর্তনীয় সুবিধা প্রদান করতে পারে যা মৃত্যুর অনিবার্যতা সত্ত্বেও মানুষের জীবিত থাকা এবং প্রজনন করার ইচ্ছা প্রদান করে এবং ভাল স্বাস্থ্য ও রোগ থেকে মুক্তির প্রচার করে।
বৈজ্ঞানিক প্রতিক্রিয়া
থাম্ব|বৈজ্ঞানিক প্রতিক্রিয়া সৃষ্টিকারী স্নায়ুকোষ মস্তিষ্কের মধ্যে, ভিএমএটি২ প্রোটিন সাইনাপটিক ভেসিক্যালগুলিতে অবস্থিত। VMAT২ মোনোঅ্যামাইন নিউরোনের সাইটোসল থেকে ভেসিকলের মধ্যে মোনোঅ্যামাইন নিউরোট্রান্সমিটার পরিবহন করে। পিজেড মায়ের যুক্তি দেন: "এটি একটি পাম্প। মস্তিষ্কের কার্যকলাপের সময় এক্সপোর্টের জন্য একটি নিউরোট্রান্সমিটার প্যাকেজিংয়ে একটি ক্ষুদ্র পাম্প দায়ী। হ্যাঁ, এটি গুরুত্বপূর্ণ, এবং এটি উচ্চতর প্রক্রিয়াজাতকরণের সময়ও ধর্মীয় চিন্তা সক্রিয় এবং প্রয়োজনীয় হতে পারে। কিন্তু একটি বিষয় যে, এটি একটি 'ঈশ্বর বংশাণু' নয়।"
কার্ল জিমার দাবি করেছিলেন যে, ভিএমএটি২-কে একটি বংশাণু হিসাবে চিহ্নিত করা যেতে পারে যা আত্ম-অতিক্রমকারী স্কোরের প্রকরণের এক শতাংশেরও কম। জিমার বলেন, এগুলি ইএসপিতে বিশ্বাস করার জন্য গ্রিন পার্টির সাথে সম্পর্কিত কিছু সংকেত দিতে পারে। জিমার এছাড়াও নির্দেশ করেন যে, ঈশ্বর বংশাণু তত্ত্ব শুধুমাত্র একটি অপ্রকাশিত, অননুমোদিত গবেষণার উপর ভিত্তি করে গঠিত। তবুও হামার মনে করেন যে, ভিএমএটি২ সন্ধানের গুরুত্ব এই নয় যে এটি সমস্ত আধ্যাত্মিক বা ধর্মীয় অনুভূতি ব্যাখ্যা করে, বরং এটি একটি স্নায়ুজৈবিক পথের দিকে নির্দেশ করে যা গুরুত্বপূর্ণ হতে পারে।
ভোমরা মাছি
বৈশিষ্ট্য ও আবাসস্থল
এদেরকে পুরো উত্তর গোলার্ধ জুড়েই দেখতে পাওয়া যায়। ভ্রমরের মতো দেখতে হলেও এদের ভ্রমরের মত চারটি ডানা নেই। তার বদলে রয়েছে দুটি ডানা, বড় চোখ, সরু লম্বা পা এবং খুবই ছোট অ্যান্টেনা। তারা বাতাসে ভেসে বেড়াতে পারে, দ্রুত উড়তে পারে এবং চোখের পলকে দিক পরিবর্তন করতে পারে। মৌমাছি মাছির মুখের কাছে লম্বা প্রবোসিসের মত থাকে যা দিয়ে তারা উড়ন্ত অবস্থায়ই ফুল থেকে মধু খেতে পারে। তারা শিকারীর কাছ থেকে বাচার জন্যই মধু খাওয়ার সময় ফুলের উপর বসে না। যদিও তার ভ্রমরের মত দেহই তাকে রক্ষা করে কারণ যে কেউই ভ্রমরকে আক্রমণ করার আগে দুবার ভাববে।
আশা ভালবাসা
আশা ভালবাসা হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। এটি রচনা ও পরিচালনা করেছেন তমিজ উদ্দীন রিজভী এবং সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন সালমান শাহ, শাবনাজ, সাবরীনা, ডন ও মিশা সওদাগর। চলচ্চিত্রটিতে প্রথম খলচরিত্রে অভিনয় করেন মিশা সওদাগর।
চলচ্চিত্রটি ১৯৯৫ সালের ১লা ডিসেম্বর বাংলাদেশে মুক্তি পায়।
সঙ্গীত
আশা ভালবাসা চলচ্চিত্রের সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির।
এনামুল হক চৌধুরী
এনামুল হক চৌধুরী (১৯৪৮- ২০১১) বাংলাদেশের রাজনীতিবিদ ও মুক্তিযোদ্ধা যিনি তৎকালীন সিলেট-৬ ও সিলেট-২ আসনের সংসদ সদস্য ছিলেন। বাংলাদেশের স্বাধীনতা যুদ্ধে তার সাহসিকতার জন্য সরকার তাকে বীরবিক্রম খেতাব প্রদান করেন।
জন্ম
এনামুল হক চৌধুরী ১৯৪৮ সালে সিলেট জেলায় জন্মগ্রহণ করেন।
রাজনৈতিক জীবন
এনামুল হক চৌধুরী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।
মৃত্যু
এনামুল ১৬ সেপ্টেম্বর ২০১১ সালে মৃত্যুবরণ করেন।
রাজারহাট নিউ টাউন বিধানসভা কেন্দ্র
রাজারহাট নিউ টাউন (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে পর্যন্ত রাজারহাট (এসসি) বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.রাজারহাট গোপালপুর বিধানসভা কেন্দ্র এবং ২.রাজারহাট নিউ টাউন বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৫ নং রাজারহাট নিউ টাউন বিধানসভা কেন্দ্রটি রাজারহাট এবং ১ থেকে ৬ এবং ১০ থেকে ১৩ পর্যন্ত ওয়ার্ড গুলি রাজারহাট গোপালপুর পুরসভা এর অন্তর্গত।
রাজারহাট নিউ টাউন বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত। পূর্বে রাজারহাট (এসসি) কেন্দ্রটি দমদম লোকসভা কেন্দ্র এর অন্তর্গত ছিল।
২০১১
২০১১ সালের নির্বাচনে, তৃণমূল কংগ্রেসের সব্যসচী দত্ত তার নিকটতম প্রতিদ্বন্দ্বী সিপিআই (এম) এর তাপস চট্টোপাধ্যায়কে পরাজিত করেন।
১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর রবীন্দ্রনাথ মণ্ডল রাজারহাট (এসসি) কেন্দ্র থেকে জয়ী হন, তৃণমূল কংগ্রেসের তন্ময় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ তৃণমূল কংগ্রেসের তন্ময় মন্ডল সিপিআই (এম) এর রবীন্দ্রনাথ মণ্ডলকে পরাজিত করেন। ১৯৯৬ সাল থেকে রবীন্দ্রনাথ মণ্ডল পাঁচটি বার জয়ী হন, ১৯৯৬ সালে কংগ্রেসের তন্ময় মণ্ডলকে পরাজিত করেন, ১৯৯১ সালে কংগ্রেসের সুকুমার রায়কে, ১৯৮৭ সালে কংগ্রেসের বিশ্বনন্দ নস্করকে, ১৯৮২ সালে কংগ্রেসের তন্ময় মণ্ডলকে এবং ১৯৭৭ সালে কংগ্রেসের অমলেন্দু শেখর নস্করকে পরাজিত করেন।
১৯৬২-১৯৭২
১৯৭২ এবং ১৯৭১ সালে কংগ্রেসের খগেন্দ্রনাথ মণ্ডল জয়ী হন। সিপিআই (এম) এর রবীন্দ্রনাথ মন্ডল ১৯৬৯ সালে জয়ী হন। সিপিআই (এম) এর এস.এন. দাস ১৯৬৭ সালে জয়ী হন। ১৯৬২ সালে সিপিআই এর প্রনব প্রসাদ রায় জয়ী হন। এর আগে রাজারহাট কেন্দ্রটি বিদ্যমান ছিল না।
মহামিলন (১৯৯৫-এর চলচ্চিত্র)
মহামিলন হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন দিলীপ সোম এবং কাহিনী রচনা করেছেন জেড এ চৌধুরী ও যোসেফ শতাব্দী। এতে শ্রেষ্ঠাংশে অভিনয় করেছেন ববিতা, পীযুষ বন্দ্যোপাধ্যায়, সালমান শাহ, শাবনূর ও রাজীব।
কুশীলব
এছাড়া অন্যান্য অপ্রধান চরিত্রে অভিনয় করেছেন ঢালু, আব্বাস, গেদু, রাশেদা, জাহানারা, ফাতেমা, মনি, পুনম, ও মাহমুদা।
সঙ্গীত
মহামিলন চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন মনিরুজ্জামান মনির। গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, শাকিলা জাফর, খালিদ হাসান মিলু, কনকচাঁপা, সালমা জাহান, আগুন, ও এম এ খালেক।
পিনাট বাগ
অ্যালিগেটর বাগ বা পিনাট বাগ এক জাতের ফড়িং। মেক্সিকো থেকে দক্ষিণ আমেরিকায় তাদের বিচরণ। এরা খুবই নিরীহ পতঙ্গ। অ্যালিগেটর বাগ বা পিনাট বাগ ছাড়াও এদেরকে চিনাবাদাম বাগ, পিনাট হেড বাগ, lanternfly, মাছাচা, chicharra-machacuy, কোকোপোসা (স্প্যানিশ) ও jequitiranaboia (ব্রাজিল ও আমাজন অঞ্চলে) বলে ডাকা হয়।
বৈশিষ্ট্য
তাদের মাথা বাদামের মত এবং মাথার পিছনে গর্তের মত আছে যা দেখতে চোখ বলে মনে হয়। আসল চোখ এই গর্তের পিছন দিকে থাকে। তাদের মাথার গঠন আর নকল চোখ অনেকটা অ্যালিগেটরের মত দেখায় যা দেখে তাদের শিকারীরা ভয় পায়। শিকারীর চোখে ধোকা দিতেই তাদের মাথার গঠন এরুপ হয়েছে বলে ধারণা করা হয়। যদি তাদের নকল চোখে কাজ না হয় তাহলে তাদের আরেকটি অস্ত্র রয়েছে। পিছনের ডানা মেলে ধরলে দেখা যায় সেখানে বড় বড় চোখের মত দাগ আছে যা বড় কোন পাখি যেমন পেচার চোখের মত মনে হয়। এই চোখ দেখে ভয় পেয়ে তাদের শিকারীরা দূরে সরে যায়। যদি এই অস্ত্রেও কাজ না করে তাহলে নিজেকে রক্ষা করা আরো একটি উপায় রয়েছে। অ্যালিগেটর বাগ শিকারীর দিকে এক ধরনের দুর্গন্ধযুক্ত তরল ছুড়ে দিয়ে পালায়। তবে সাধারণত, তাদের গায়ের দাগের জন্য শিকারীর পক্ষে তাদের খুজে পাওয়া দুঃসাধ্য হয় ওঠে। দিনের বেলার গাছের গুড়িতে যখন তারা বসে থাকে তখন গাছ থেকে তাদের আলাদা করা প্রায় অসম্ভব।
হাসান মাহমুদ খন্দকার
হাসান মাহমুদ খন্দকার এনডিসি একজন বাংলাদেশী পুলিশ কর্মকর্তা যিনি ৩১ আগস্ট ২০১০ থেকে ৩০ ডিসেম্বর ২০১৪ পর্যন্ত ২৬ তম বাংলাদেশ পুলিশের মহাপরিদর্শক হিসাবে দায়িত্ব পালন করেছেন। তিনি বাংলাদেশ পুলিশের ইতিহাসে সবচেয়ে বেশি সময় মহাপরিদর্শকের দায়িত্ব পালন করেছেন। তার সময়েই পুলিশ বাহিনী রাষ্ট্রীয় সম্মান ‘স্বাধীনতা পদক’ পায়। এছাড়া তিনি আইজিপি থাকাকালে পুলিশ প্রধানের র‌্যাঙ্কব্যাজ ২৭ বছর পর ফিরিয়ে দেওয়া হয় এবং লেফটেন্যান্ট জেনারেল পদমর্যাদার থ্রি স্টার জেনারেলের মর্যাদা দেয়া হয় আইজিপিকে। ২০১৫ সালের অক্টোবর মাসে স্পেন, উত্তর মেসোডোনিয়া ও মন্টিনেগ্রো এই তিন দেশের রাষ্ট্রদূত এবং আন্তর্জাতিক পর্যটন সংস্থার প্রতিনিধি হিসেবে দায়িত্ব গ্রহণ করেন হাসান মাহমুদ খন্দকার। তিনি স্পেনে বাংলাদেশের রাষ্ট্রদূত ছিলেন ।   দীর্ঘ সাড়ে পাঁচ বছর ধরে স্পেনে বাংলাদেশের রাষ্ট্রদূত হিসেবে নিযুক্ত ছিলেন হাসান মাহমুদ খন্দকার। স্পেনে বাংলাদেশের বিদায়ী রাষ্ট্রদূত সাবেক পুলিশ মহাপরিদর্শক হাসান মাহমুদ খন্দকারকে ২০১৫ সালের ১৭ আগস্ট দেশটিতে বাংলাদেশের রাষ্ট্রদূত হিসেবে চুক্তিতে নিয়োগ দেয় সরকার। দুই বছর পর ২০১৭ সালের ১৮ ডিসেম্বর এক দফায় তার চুক্তির মেয়াদ বাড়ানো হয়। সবশেষ ২০২০ সালের শুরুর দিকে আরেক দফায় হাসান মাহমুদ খন্দকারের মেয়াদ বাড়িয়ে প্রজ্ঞাপন জারি করে জনপ্রশাসন মন্ত্রণালয়। ১৪ ফেব্রুয়ারি ২০২১ তার কার্যকাল শেষ হয় ।
কর্মজীবন
১৯৮৬ সালে টাঙ্গাইলের সহকারী পুলিশ সুপারিনটেনডেন্ট (এএসপি) হিসাবে কর্মজীবন শুরু করেন। তিনি ঢাকা মহানগর পুলিশের অতিরিক্ত উপ-কমিশনার, উপ-কমিশনার, সিলেটের অতিরিক্ত পুলিশ সুপারিনটেনডেন্ট, টাঙ্গাইলের পুলিশ সুপারিনটেনডেন্ট, খুলনা মহানগর পুলিশের অতিরিক্ত কমিশনার, সারদা পুলিশ একাডেমির অধ্যক্ষ, পুলিশ সদরদপ্তরের উপ-মহা পরিদর্শক (ডিআইজি), অতিরিক্ত মহা-পরিদর্শক এবং পুলিশের বিশেষ শাখার (এসবি) অতিরিক্ত মহাপরিদর্শক পদে দায়িত্ব পালন করেন।
লক্ষ্মণ ফল
লক্ষ্মন ফল বা টক আতা (গ্রাভিওলা, গায়াবানো এবং লাতিন আমেরিকাতেও গুয়ানাবানা) হল  অ্যানোনেসি  (Annonaceae) পরিবারভুক্ত এক ধরনের যৌগিক ফল। এ ফল গাছের পাতা প্রশস্ত। এটি সপুষ্পক উদ্ভিদ বা চিরসবুজ গাছ।  এর সঠিক উৎস অজানা; তবে আমেরিকা ও ক্যারিবীয় দ্বীপপুঞ্জের গ্রীষ্মমন্ডলীয় অঞ্চলে এই ফল ব্যাপকভাবে পাওয়া যায়। এটির গণ, আন্নোনা ও প্রজাতি, মুরিকাটা এবং অ্যান্নোনেসি পরিবারে সদস্য।
হাসান মাহমুদ খন্দকার
কর্মজীবন
তিনি ফেব্রুয়ারি ২০০৭ থেকে আগস্ট ২০১০ সাল পর্যন্ত র‌্যাপিড অ্যাকশন ব্যাটালিয়নের মহাপরিচালক হিসাবে দায়িত্ব পালন করেছিলেন।
তিনি বাংলাদেশ পুলিশ পদক এবং রাষ্ট্রপতি পুলিশ পদক পেয়েছিলেন। আইজিপি থাকাকালীন বাংলাদেশ পুলিশ স্বাধীনতা দিবস পুরস্কার পেয়েছিল।
লক্ষ্মণ ফল
লক্ষ্মন ফল উচ্চ আর্দ্রতা এবং তুলনামূলকভাবে উষ্ণ শীতের অঞ্চলে খাপ খাইয়ে নিতে পারে; ৫ ডিগ্রি সেলসিয়াস (৪১° ফা) এর নিচে তাপমাত্রা এর পাতা এবং ছোট শাখাগুলির ক্ষতি করতে পারে এবং ৩ ডিগ্রি সেলসিয়াস (৩৭° ফা) এর নিচে তাপমাত্রা মৃত্যু ডেকে আনতে পারে। ফলটি শুষ্ক হয়ে যায় এবং খাওয়ার অনুপযুক্ত হয়ে পড়ে।
আনারসের মতো সুগন্ধযুক্ত, এই ফলের স্বাদ স্ট্রবেরি এবং আপেলের সংমিশ্রন এবং সিট্রাস ফলের মত টক হিসাবে বর্ণনা করা হয়েছে, এটির অন্তর্নিহিত ক্রিমযুক্ত টেক্সচার নারকেল বা কলার কথা স্মরণ করিয়ে দেয়।
হাসান মাহমুদ খন্দকার
কর্মজীবন
২০১৫ সালে স্পেনে বাংলাদেশের রাষ্ট্রদূত হিসাবে নিযুক্ত হন।
হাসান মাহমুদ খন্দকারের বিরুদ্ধে আন্তর্জাতিক অপরাধী আদালতে (আইসিসি) মানবতাবিরোধী অপরাধের অভিযোগ রয়েছে।
লক্ষ্মণ ফল
ক্যান্সারের বিকল্প চিকিৎসা হিসাবে লক্ষ্মন ফলকে ব্যাপকভাবে প্রচার করা হয় (কখনও কখনও "গ্রাভিওলা" হিসাবে দেখা হয়) তবে ক্যান্সার বা কোনও রোগের চিকিৎসায় এর কার্যকারীতার কোন প্রমাণ নেই।
অন্নোনা মুরিকাটা
Annona muricata (সাধারণ স্প্যানিশ নাম: guanábana) হচ্ছে একটা Annonaceae পরিবারের Annona (কাস্টার্ড আপেল যে পরিবারের) গণের একটি প্রজাতি, যার ভোজ্য ফল রয়েছে।। ফলটি পাকলে সামান্য অম্লীয় স্বাদের কারণে সাধারণত ইংরেজিতে 'সোরসপ' বলা হয়। Annona muricata মূলত ক্যারিবীয় এবং মধ্য আমেরিকাতে জন্মায় তবে এখন গ্রীষ্মমন্ডলীয় এবং উপ-ক্রান্তীয় জলবায়ুতে এর ব্যাপক চাষ হচ্ছে এবং কিছু কিছু অঞ্চলে তো এই ফলের মারাত্মক চাষ হয়
বর্ণনা
লক্ষ্মন ফল একটি ছোট, খাড়া, চিরসবুজ গাছ যা প্রায় পর্যন্ত লম্বা হতে পারে।   এর তরুণ শাখাগুলি লোমশ। পাতাগুলো আয়তাকার ও ডিম্বাকৃতির, দৈর্ঘ্যে  থেকে  এবং  থেকে  প্রশস্ত হয়। এগুলি চকচকে ঘন সবুজ যা উপরে কোনও চুল নেই, এবং নিচে দিকটা বিবর্ণ লোমহীন। পাতার ডালপালা  থেকে  পর্যন্ত দীর্ঘ এবং লোম ছাড়া।
ফুলের ডাঁটা থেকে  পর্যন্ত দীর্ঘ এবং কাষ্ঠল। এগুলি পাতার উল্টোদিকে বা পাতার ডাঁটির কাছাকাছি অতিরিক্ত হিসাবে হাজির হয়, একসঙ্গে একটা বা দুইটা মাঝে মাঝে তিনটাও। প্রত্যেকটা ফুলের বৃন্ত স্থুলকায় ও কাষ্ঠল এবং ক্রমেই লোমহীন এবং গোড়ার দিকে  থেকে  লম্বা ঘন লোমযুক্ত ছোট ছোট পাতা/পাতার মত বন্ধনী রয়েছে। থাম্ব|বাজারে বিক্রির জন্য রাখা লক্ষ্মন ফল পাপড়ি গুলি পুরু এবং হলুদ বর্ণের হয়। বাহিরের পাপড়িগুলো ওভারল্যাপিং ছাড়াই প্রান্তে মিলিত হয় এবং বিস্তীর্ণভাবে ডিম্বাশয়কে ধারণ করে, আকারে থেকে  বাই  থেকে  হয়, হৃদয় আকৃতির ভিত্তি থেকে সরু হয়ে যায় । এগুলি সমানভাবে ঘন এবং বাইরের দিকটায় লম্বা, সরু, নরম লোমে আবৃত থাকে এবং ভিতরের দিকটায় পরিপাটি নরম সূক্ষ্ম লোম দ্বারা আবৃত থাকে। পুংকেশর  দীর্ঘ এবং সংকীর্ণভাবে কীলক আকারের। সংযোজক-টিপ আকস্মিকভাবে শেষ হয়ে যায় এবং অ্যান্থার ফাঁপাটি অসম। বৃত্যংশ বেশ পুরু এবং ওভারল্যাপ হয় না। গর্ভপত্র রৈখিক এবং মূলত একটি ভিত্তি থেকে বাড়ে। ডিম্বাশয়গুলি ঘন লালচে বাদামী লোম দিয়ে আচ্ছাদিত। এর পরাগ স্থায়ী 'ট্যাট্র্যেইড' হিসাবে নির্গত হয়।
ফলগুলি গা ঘন সবুজ এবং কাঁটাযুক্ত। তারা ডিম্বাকৃতির এবং পর্যন্ত লম্বা হতে পারে, এবং একটি মাঝারি দৃঢ় গঠনবিন্যাস রয়েছে। এগুলির মাংস রসালো, অ্যাসিডিক, সাদাটে এবং সুগন্ধযুক্ত।
১০০০ টাটকা বীজের গড় ওজন এবং তাদের গড় তেলের পরিমাণ আছে ২৪%।   তাপমাত্রায় ৩ দিন শুকানো বীজের গড় ওজন । এরা আর্দ্রতা নিষ্কাশনে সহনশীল, সঠিকভাবে সংরক্ষণ করলে দীর্ঘমেয়াদী সংরক্ষণেও কোন সমস্যা হয় না।
চাষ
লক্ষ্মন ফল গাছ দীর্ঘ, ফল সবুজ, যার ওজন হতে পারে, এটি জঙ্গলসপ এর পরেই সম্ভবত দ্বিতীয় বৃহত্তম অ্যানোনা জাতীয় ফল। এর নিজস্ব অঞ্চল ছাড়াও দক্ষিণ ফ্লোরিডা য় কিছু সীমিত উৎপাদন ঘটে; তবে এগুলি কেবলই স্থানীয় চাহিদা মেটানোর জন্য। এটি দক্ষিণ পূর্ব এশিয়া র কিছু অংশেও জন্মে এবং মরিশাস দ্বীপে প্রচুর পরিমাণে পাওয়া যায়। ফলের প্রধান সরবরাহকারী হলো মেক্সিকো, পেরু, ব্রাজিল, ইকুয়েডর, গুয়াতেমালা এবং হাইতি
ব্যবহার সমূহ
ফলের মাংস ভোজ্য, সাদাটে দানাদার মজ্জা, কিছু ফাইবার আছে এবং বীজ একদম হজম হয়না এমন কালো। মজ্জাটি ফলের অমৃত, ফলের রসের পানীয়, পাশাপাশি ক্যান্ডি, শরবট এবং আইসক্রিমের স্বাদ তৈরিতেও ব্যবহৃত হয়। ব্যাপক চাষের কারণে, এই ফলজাত পণ্যগুলি মেক্সিকো, ব্রাজিল, ভেনিজুয়েলা, কলম্বিয়া এবং ফিজির মত অনেক দেশে খাওয়া হয়। বীজগুলি সাধারণত থেকে যায়, ফেলে দেয়া হয়, যদি না ব্লেন্ডার ব্যবহার করা হয়।
ইন্দোনেশিয়ার, ডোডল সিরসাক , একটি মিষ্টান্ন, জলে লক্ষ্মন ফলের পাল্প সিদ্ধ করে এবং মিশ্রণটি শক্ত না হওয়া পর্যন্ত চিনি যুক্ত করে তৈরি করা হয়। রাস্তার খাবারের বিক্রেতারা বিক্রি করে তাজা ফলের রস তৈরির জন্য লক্ষ্মন ফল একটি সাধারণ উপাদান। ফিলিপাইন এ একে স্প্যানিশ 'গুয়ানবানা' থেকে প্রাপ্ত গায়াবানো বলা হয়, এবং পাকা খাওয়া হয়, বা রস, মসৃণতা বা আইসক্রিম তৈরিতে ব্যবহৃত হয়। কখনও কখনও, তারা মাংশ নরম করতে এ পাতা ব্যবহার করে। কম্বোডিয়ায়, এই ফলটিকে তারব বরুং  বলা হয়, আক্ষরিক অর্থে "পশ্চিমা আতা ফল" নামে ডাকা হয়। মালয়েশিয়ায়, ডুরিয়ান বেলান্ডা  (ডাচ ডুরিয়ান) এবং পূর্ব মালয়েশিয়া, বিশেষত 'দুসুন' জনগণের মধ্যে 'সাবাহ' নামে পরিচিত, এটি স্থানীয়ভাবে ল্যাম্পুন  নামে পরিচিত। জনপ্রিয়ভাবে, এটি পেকে গেলে খাওয়া হয়, বা আইস কাচং  বা 'আইস বাটু ক্যাম্পুর' এর উপাদানগুলির মধ্যে একটি হিসাবে ব্যবহৃত হয়, তখন এটি কাঁচা খাওয়া হয়। সাধারণত ফলগুলি গাছ থেকে নেওয়ার সময় যখন তারা পরিপক্ব হয় এবং একটি অন্ধকার কোণে পাকতে দেয়া হয়, তারপরে পাকলে খাওয়া হয়। এটির সাদা সুগন্ধযুক্ত ফুল রয়েছে, বিশেষত সকালে ফোটে। ব্রুনেই দারুসসালামের লোকদের জন্য এই ফলটি "দুরিয়ান সালাত" নামে বহুল পরিচিত, বহুলভাবে পাওয়া যায় এবং সহজেই রোপণ করা হয়। পাকেনি এমন ফল টুকরো টুকরো করে কেটে এবং ভিজিয়ে রাখা হয়, এই ভেজান ফল ক্যারিবিয়ান রান্না য় একটি দুর্দান্ত মাছের বিকল্প তৈরি করে বলে বলা হয়।
পুষ্টি এবং ফাইটোকেমিক্যালস
ফলের মধ্যে উল্লেখযোগ্য পরিমাণে ভিটামিন সি, ভিটামিন বি ১ এবং  ভিটামিন বি ২ রয়েছে। প্রাথমিক গবেষণায় চিহ্নিত যৌগ অ্যানোনাসিন, যা লক্ষ্মন বীজের মধ্যে রয়েছে, এটি একটি নিউরোটক্সিন হিসাবে সনাক্ত করা হয়েছে।
লক্ষ্মন ফল এর পাতায় অ্যানোনামাইন রয়েছে, যা একটি 'কোয়ান্টানারী এমোনিয়াম' গ্রুপের 'এলকোলয়েজ'।
সম্ভাব্য নিউরোটক্সিসিটি
মেমোরিয়াল স্লোয়ান-কেটরিং ক্যান্সার সেন্টার   সাবধান করে দিয়েছে, গ্র্যাভিওলা থেকে প্রাপ্ত অ্যালকালয়েডগুলি নিউরোনাল কর্মহীনতার কারণ হতে পারে"। ফলের এবং বীজের মধ্যে থাকা যৌগটি অ্যানোনাসিন পরীক্ষাগার গবেষণায় নিউরোটক্সিক। ২০১০ সালে, ফরাসি খাদ্য সুরক্ষা সংস্থা,  এজেন্সী ফ্রানসাইজ ডি সাকুরিটি সানিটায়ার ডেস প্রোডাক্টস দে সান্টি  এই সিদ্ধান্তে পৌঁছেছে যে "অ্যাটপিকাল পার্কিনসন ব্যাধির পর্যবেক্ষণকৃত ঘটনাগুলি Annona muricata এর ব্যবহারের সাথে জড়িত কিনা তা নিশ্চিত হওয়া সম্ভব নয়।"
বিকল্প ক্যান্সারের চিকিৎসা
মার্কিন যুক্তরাষ্ট্রে ফেডারেল ট্রেড কমিশন নির্ধারণ করেছে যে "কোনও বিশ্বাসযোগ্য বৈজ্ঞানিক প্রমাণ নেই যে, 'বায়োক টেকনোলজি'স কর্তৃক বিক্রয় করা লক্ষন ফলের নির্যাস "যে কোনও ধরনের ক্যান্সারকে রোধ, নিরাময় বা চিকিৎসা করতে পারে।" ক্যান্সার গবেষণা ইউকে অভিযুক্ত ক্যান্সারের "নিরাময়" সম্পর্কে একটি বিবৃতিও প্রকাশ করেছে যাতে এই বাক্যগুলি অন্তর্ভুক্ত রয়েছে:
"সামগ্রিকভাবে, গ্রাভিওলা ক্যান্সারের নিরাময়ের জন্য কাজ করে এমন কোনও প্রমাণ নেই। পরীক্ষাগার গবেষণায়, গ্র্যাভিওলা সূত্রগুলি কিছু ধরনের লিভার এবং স্তন ক্যান্সারের কোষকে মেরে ফেলতে পারে যা নির্দিষ্ট কেমোথেরাপির ওষুধের বিরুদ্ধে প্রতিরোধী তবে এর চেয়ে বড় কোনও চিহ্ন এখনও পাওয়া যায় নি"। এ ব্যাপারে বড় কোন স্টাডি নাই। তাই আমরা এখনও জানি না এটি ক্যান্সারের চিকিৎসা হিসাবে কাজ করতে পারে কি না। ইন্টারনেটের অনেক সাইট গ্র্যাভিওলা ক্যাপসুলকে ক্যান্সার নিরাময়ের জন্য প্রচার করে তবে এগুলির কোনওটি নামকরা কোন বৈজ্ঞানিক ক্যান্সার সংস্থা সমর্থন করে না "ক্যান্সারের চিকিৎসার জন্য আমরা গ্র্যাভিওলা ব্যবহারকে সমর্থন করি না।"
ফাজিলপুর ইউনিয়ন
ফাজিলপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সরাইল উপজেলা
সরাইল উপজেলা বাংলাদেশের চট্টগ্রাম বিভাগের ব্রাহ্মণবাড়িয়া জেলার অন্তর্গত একটি প্রশাসনিক এলাকা।
অবস্থান ও আয়তন
সরাইল উপজেলা আয়তন ২১৫.২৮ বর্গ কিলোমিটার (৫৩,১৯৬ একর)। উপজেলার ভৌগোলিক অবস্থান সরাইল উপজেলা ২৪°০০´ উত্তর অক্ষাংশ এবং ৯১°১৫´ পূর্ব দ্রাঘিমাংশে অবস্থিত। ব্রাহ্মণবাড়িয়া জেলা সদর হতে ১২ কিলোমিটার দূরত্বে অবস্থিত। এ উপজেলার উত্তরে নাসিরনগর উপজেলা, দক্ষিণে ব্রাহ্মণবাড়িয়া সদর উপজেলা, পূর্বে বিজয়নগর উপজেলা ও আশুগঞ্জ উপজেলা, পশ্চিমে মেঘনা নদী, কিশোরগঞ্জ জেলার ভৈরব উপজেলা ও বাজিতপুর উপজেলা। এর পাশ দিয়ে বয়ে গেছে মেঘনা,তিতাস ও লাহুর নদী। সরাইল উপজেলা সদরের আয়তন ১৪.০৩ বর্গ কিলোমিটার। এটি ঢাকা-সিলেট ও কুমিল্লা সিলেট মহাসড়কের পাশে অবস্থিত।
প্রতিষ্ঠাকাল
১৯৯০ সালে সরাইল উপজেলা প্রতিষ্ঠিত হয়।
প্রশাসনিক এলাকা
সরাইল উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সরাইল থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী সরাইল উপজেলার মোট জনসংখ্যা ৩,১৫,২০৮ জন। এর মধ্যে পুরুষ ১,৫২,৩৮৯ জন এবং মহিলা ১,৬২,৮১৯ জন। মোট পরিবার ৫৮,৬২২টি। জনসংখ্যার ঘনত্ব প্রতি বর্গ কিলোমিটারে প্রায় ১,৪৬৪ জন।
শিক্ষা ব্যবস্থা
২০১১ সালের আদমশুমারি অনুযায়ী সরাইল উপজেলার সাক্ষরতার হার ৪০.৯%। অত্র এলাকার সবচেয়ে প্রাচীন শিক্ষাপ্রতিষ্ঠান হল সরাইল অন্নদা সরকারি উচ্চ বিদ্যালয়, যা ১৮৭১ সালে সরাইল এস্টেটের জমিদার রাজা রায় বাহাদুর অন্নদা প্রসাদ কর্তৃক প্রতিষ্ঠিত হয়। অন্যান্য উল্লেখযোগ্য শিক্ষা প্রতিষ্ঠানের মধ্যে রয়েছে ১৯৪৪ সালে প্রফুল্ল চক্রবর্তী কর্তৃক স্থাপিত কালীকচ্ছ পাঠশালা (উচ্চ বিদ্যালয়), ১৯৭০ সালে স্থাপিত সরাইল কলেজ ও ১৯৫৩ সালে স্থাপিত সরাইল পাইলট বালিকা উচ্চ বিদ্যালয়। এখানে রয়েছে -
স্বাস্থ্য
স্বাস্থ্য সেবাদানের জন্য রয়েছেঃ
প্রাকৃতিক সম্পদ
সরাইলের প্রধান প্রাকৃতিক সম্পদ গ্যাস। ২০১৬ সালের ১৮ই জুলাই বাংলাদেশ গ্যাস ফিল্ডস কোম্পানি লিমিটেডের (বিজিএফসিএল) এর অধীনে সরাইলের কুট্টাপাড়া এলাকায় তিতাস গ্যাস ক্ষেত্রের ২৪ নং কূপের খনন কাজের উদ্বোধন করা হয়। আগামী বছরে এ কূপের খনন কাজ শেষ হলে দৈনিক ২০-২৫ মিলিয়ন ঘনফুট গ্যাস উত্তোলন সম্ভব হবে।
পত্র-পত্রিকা
সরাইলের স্থানীয় পত্রিকা সমূহ -
উল্লেখযোগ্য প্রাণী
বর্তমানে সরাইল উপজেলার নোয়াগাঁও ইউনিয়নের চৌরাগোদা গ্রামের তপন পাল রবিদাস ও তার পরিবার এই জাতের কুকুর লালন পালন করেন এবং বিক্রি করেন। সমগ্র ব্রাক্ষণবাড়িয়ায় শুধুমাত্র তাদের পরিবারেই এ জাতের কুকুরের সংরক্ষণ ও প্রজনন করা হয়। বর্তমানে কুকুরের বাচ্চা ২০-৩০ হাজার টাকায় বিক্রি হয় । তপন পাল রবিদাসের ভাষ্যমতে, শত বছর আগে তৎকালীন জমিদার দেওয়ান মনোয়ার আলি তার দাদা কালি চরন রবি দাসকে দুটি হাউন্ড কুকুর দিয়েছিলেন ।
অন্যান্য কুকুরের তুলনায় এই জাতের কুকুর শিকারের জন্য ঘ্রানশক্তির বদলে দৃষ্টিশক্তি বেশি ব্যবহার করে। জেনারেল এম. এ. জি. ওসমানীর দুটি সরাইল হাউন্ড ছিল । র‌্যাব ও পুলিশের ডগ স্কোয়াডে এই কুকুর যোগ করা হয়েছে  ।
সংরক্ষণ - ডঃ শাহজাহান ঠাকুর নামে একজন গবেষক ২০০১ সালে বাণিজ্যিক ভিত্তিতে সরাইলের কুকুর প্রজনন ও সংরক্ষণের চেষ্টা করেন, কিন্তু সফল হতে পারেননি। ২০০৬ সালে ঢাকার ফয়সাল মাহমুদ ফয়েজী নামক একজন পশুপ্রেমিক এই জাতের কুকুর সংরক্ষণের জন্য ন্যাশনাল সোসাইটি ফর দা সরাইল হাউন্ড প্রতিষ্ঠা করেন। তিনিও সফলতা লাভ করতে পারেননি। ২০০৯ সালে ব্রাহ্মণবাড়িয়া-২ আসনের সংসদ সদস্য এড: মো: জিয়াউল হক মৃধা এই কুকুরের সংরক্ষণের জন্য প্রাণিসম্পদ অধিদপ্তরে চিঠি পাঠান এবং সংসদে বক্তব্য রাখেন। কিন্তু পরবর্তীতে কোন উদ্যোগ নেয়া হয় নি। পরবর্তীতে র‌্যাব-৯ এর মেজর মোঃ আব্দুল্লাহ আল মামুন ট্রেনিং এর জন্য ৪ টি কুকুর সংগ্রহ করেন। উন্নত জাতের কুকুরের বংশ সংরক্ষণ, প্রজনন ও চিকিৎসাসেবার জন্য ১৯৮০ সালে প্রতিষ্ঠিত 'বাংলাদেশ কেনেল ক্লাব' বর্তমানে এই জাতের কুকুরের বংশবৃদ্ধি ও সংরক্ষণের চেষ্টা করছে ।
সরাইল মোরগ লড়াইয়ের জন্য বিখ্যাত। এই মোরগ লড়াইয়ে ব্যবহার করা হয় 'হাচলি মোরগ' যা শক্তিশালী দৈহিক গঠনের জন্য বিখ্যাত। এটি 'আসলি' বা আসিল নামেও উচ্চারন করা হয়। 'আসিল' শব্দের অর্থ আসল। 'আসিল মোরগ লড়াই' এর অর্থ 'আসল মোরগ লড়াই'। কিংবদন্তি অনুসারে সরাইলের দেওয়ানরা ৪০০ বছর আগে ইরান থেকে এই জাতের মোরগ এনেছিল। আবার অনেকের মতে মুঘল আমলে ভারতের রায় বেরেলি থেকে এ জাতের মোরগ আনা হয় । ‘সরাইল মিতালী শৌখিন আসিল মোরগ সংস্থা’ নামে একটি সংগঠন সরাইলে মোরগ লড়াইয়ের আয়োজন করে থাকে।
বিবিধ
এনজিও ব্রাক, আশা, গ্রামীণ ব্যাংক সক্রিয় এনজিওদের মধ্যে অন্যতম।
আর্চব্যাং
আর্চব্যাং লিনাক্স আর্চ লিনাক্স-ভিত্তিক একটি হালকা রোলিং রিলিজ লিনাক্স ডিস্ট্রিবিউশন। পুরোনো ও কমক্ষমতাসম্পন্ন হার্ডওয়্যারে উন্নত পারফরমেন্সের জন্যে আর্চব্যাং বিশেষভাবে উপযুক্ত।  আর্চব্যাঙের মূল লক্ষ্য হলো আর্চের মূলনীতি ঠিক রেখে সিম্পল আউট-অব-দ্য বক্স আর্চ-ভিত্তিক লিনাক্স ডিস্ট্রিবিউশন প্রদান করা।
রোয়াংছড়ি উপজেলা
রোয়াংছড়ি বাংলাদেশের বান্দরবান জেলার অন্তর্গত একটি উপজেলা।
অবস্থান ও আয়তন
রোয়াংছড়ি উপজেলার আয়তন ৪৪২.৮৯ বর্গ কিলোমিটার (১,০৯,৪৪০ একর)। এটি আয়তনের দিক থেকে বান্দরবান জেলার সবচেয়ে ছোট উপজেলা। বান্দরবান জেলার সর্ব-উত্তরে ২২°০৩´ থেকে ২২°২০´ উত্তর অক্ষাংশ এবং ৯২°১৪´ থেকে ৯২°৩০´ পূর্ব দ্রাঘিমাংশ জুড়ে রোয়াংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ২০ কিলোমিটার। এ উপজেলার উত্তরে রাঙ্গামাটি জেলার রাজস্থলী উপজেলা, দক্ষিণে রুমা উপজেলা, পূর্বে রাঙ্গামাটি জেলার বিলাইছড়ি উপজেলা ও রুমা উপজেলা, পশ্চিমে বান্দরবান সদর উপজেলা।
নামকরণ
রখইং ছড়া যেখানে তারাছা খালে এসে মিশেছে, স্মরণাতীতকাল পূর্বে সেই রখইং ছড়ার মোহনায় মার্মা উপজাতিদের এক জনপদ গড়ে উঠে। রখইং ছড়ার তীরে এই জনপদ গড়ে উঠায় মারমা উপজাতিদের চিরাচরিত রীতি অনুযায়ী স্থানীয় অধিবাসীরা এই জনপদকে ছড়ার নামে রখইং ওয়াহ্ নামে অভিহিত করে। রখইং ওয়াহ্ অর্থ রখইং ছড়ার মোহনা। কালক্রমে ব্যবসা-বাণিজ্যের সূত্র ধরে এখানে পার্শ্ববর্তী চট্টগ্রাম জেলা হতে বাঙালীদের আগমণ ঘটে। ছোট্ট পরিসরে এখানে বাজার গড়ে উঠে। চট্টগ্রামের আঞ্চলিক ভাষায় আরাকানকে রোয়াং বলা হয়। তাই রখইং ওয়াহ্কে স্থানীয় বাঙালীরা রোয়াংছড়ি নামে অভিহিত করায় তা কালক্রমে প্রচলিত হয়ে উঠে।
প্রশাসনিক এলাকা
১৯৭৬ সালে রোয়াংছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রোয়াংছড়ি উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রোয়াংছড়ি উপজেলার প্রশাসনিক কার্যক্রম রোয়াংছড়ি থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী রোয়াংছড়ি উপজেলার মোট জনসংখ্যা ২৭,২৬৪ জন। এর মধ্যে পুরুষ ১৪,২৪৩ জন এবং মহিলা ১৩,০২১ জন। মোট পরিবার ৬,২৯২টি। মোট জনসংখ্যার ৮.৫১% মুসলিম, ০.৯৭% হিন্দু, ৬৮.৯০% বৌদ্ধ, ১৬.৬৪% খ্রিস্টান এবং ৪.৯৮% অন্যান্য ধর্মাবলম্বী। এ উপজেলায় মার্মা, চাকমা, ত্রিপুরা, তঞ্চঙ্গ্যা, মুরং, বম, খেয়াং, খুমী প্রভৃতি উপজাতি নৃ-গোষ্ঠীর বসবাস রয়েছে।
শিক্ষা ব্যবস্থা
২০১১ সালের আদমশুমারি অনুযায়ী রোয়াংছড়ি উপজেলার সাক্ষরতার হার ৩১%। এ উপজেলায় ১টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ৪৪টি প্রাথমিক বিদ্যালয় রয়েছে।
যোগাযোগ ব্যবস্থা
রোয়াংছড়ি উপজেলায় যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।
ধর্মীয় উপাসনালয়
রোয়াংছড়ি উপজেলায় ৪টি মসজিদ, ২টি মন্দির, ২৪টি বিহার এবং ৮টি গীর্জা রয়েছে।
নদ-নদী
রোয়াংছড়ি উপজেলার মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে তারাছা খাল।
হাট-বাজার
রোয়াংছড়ি উপজেলার প্রধান হাট-বাজার ৫টি, রোয়াংছড়ি বাজার, কচ্ছপতলী বাজার, বাঘমারা বাজার, বেতছড়া বাজার এবং মুরুংগো বাজার।
দর্শনীয় স্থান
রোয়াংছড়ি উপজেলার দর্শনীয় স্থানগুলোর মধ্যে রয়েছে:
ভিনাক্স
ভিনাক্স (Vinux) অন্ধ ও দৃষ্টিপ্রতিবন্ধী ব্যবহারকারীদের জন্যে বানানো একটি বিশেষ লিনাক্স ডিস্ট্রিবিউশন। এটি উবুন্টুর একটি সংস্করণ, যেখানে দুটো স্ক্রিন রিডার, দুটো ফুল স্ক্রিন ম্যাগনিফায়ার ও গ্লোবাল ফন্ট সাইজ ও রঙ পরিবর্তনের সুবিধা অন্তর্ভুক্ত থাকে। এখানে ইউএসবি ব্রেইলি ডিসপ্লেও সাপোর্ট করে।
থানচি উপজেলা
থাম্ব|[[নাফাখুম জলপ্রপাত|নাফাখুম-রেমাক্রি ট্রেইল]] থানচি বাংলাদেশের বান্দরবান জেলার অন্তর্গত একটি উপজেলা।
অবস্থান ও আয়তন
থানচি উপজেলার আয়তন ১০২০.৮২ বর্গ কিলোমিটার (২,৫২,২৫০ একর)। এটি আয়তনের দিক থেকে বান্দরবান জেলার সবচেয়ে বড় উপজেলা। বান্দরবান জেলার দক্ষিণ-পূর্বাংশ জুড়ে ২১°১৫´ থেকে ২১°৫৭´ উত্তর অক্ষাংশ এবং ৯২°২০´ থেকে ৯২°৪১´ পূর্ব দ্রাঘিমাংশ জুড়ে থানচি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৮৫ কিলোমিটার। এ উপজেলার উত্তরে রুমা উপজেলা, দক্ষিণে মিয়ানমারের রাখাইন রাজ্য, পূর্বে মিয়ানমারের চিন রাজ্য ও রাঙ্গামাটি জেলার বিলাইছড়ি উপজেলা, পশ্চিমে আলীকদম উপজেলা ও লামা উপজেলা।
নামকরণ
মার্মা শব্দ থাইন চৈ বা বিশ্রামের স্থান থেকে থানচি নামটির উৎপত্তি। ধারণা করা হয়, ১৯৫০ সালে বা তার পূর্বে নৌপথে চলাচল কালে যাত্রীগণ বিশ্রামের জন্য এ স্থানে থামতেন বলে থাইন চৈ নামে স্থানটি পরিচিত ছিল, পরে তা থানচি হিসাবে পরিচিতি লাভ করে।
প্রশাসনিক এলাকা
১৯৭৬ সালে থানচি থানা প্রতিষ্ঠা করা হয় এবং ১৯৮৩ সালে থানাকে উপজেলায় প্রতিস্থাপন করা হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ থানচি উপজেলার প্রশাসনিক কার্যক্রম থানচি থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী থানচি উপজেলার মোট জনসংখ্যা ২৩,৫৯১ জন। এর মধ্যে পুরুষ ১২,৩৪৪ জন এবং মহিলা ১১,১৪৭ জন। মোট পরিবার ৪,৮৭২টি। মোট জনসংখ্যার ৭.৬৫% মুসলিম, ২.২৬% হিন্দু, ৫৪.৬৮% বৌদ্ধ, ২৬.৭৫% খ্রিস্টান এবং ৮.৬৬% অন্যান্য ধর্মাবলম্বী। এ উপজেলায় মার্মা, চাকমা, খেয়াং, ত্রিপুরা, খুমী, খিও, ম্রো ও বম উপজাতি গোষ্ঠীর বসবাস রয়েছে।
শিক্ষা ব্যবস্থা
২০১১ সালের আদমশুমারি অনুযায়ী থানচি উপজেলার সাক্ষরতার হার ২৬.৯%। এ উপজেলায় ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
যোগাযোগ ব্যবস্থা
থানচি উপজেলায় যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
ধর্মীয় উপাসনালয়
থানচি উপজেলায় ৩টি মসজিদ, ২টি মন্দির, ৩১টি বিহার এবং ২৯টি গীর্জা রয়েছে।
দর্শনীয় স্থান
থানচি উপজেলার দর্শনীয় স্থানগুলোর মধ্যে রয়েছে: alt=আমিয়াখুম জলপ্রপাত|থাম্ব|278x278পিক্সেল|আমিয়াখুম জলপ্রপাত
চক্র (অপারেটিং সিস্টেম)
চক্র (Chakra, অফিশিয়ালি চক্র গ্নু/লিনাক্স) একটি আর্চ-ভিত্তিক গ্নু/লিনাক্স ডিস্ট্রিবিউশন, যেখানে কেডিই সফটওয়্যারের উপর দৃষ্টিপাত করা হয়েছে। ডিস্ট্রোটি সমালোচকদের বেশ প্রশংসা কুড়িয়েছে।
অল থিংস ফেয়ার
অল থিংস ফেয়ার (Lust och fägring stor, আক্ষরিক অর্থে "মহৎ কাম ও সৌন্দর্য", ইংরেজি: All Things Fair) হল একটি সুইডিশ কামোদ্দীপক ড্রামা চলচ্চিত্র। ১৯৯৫ সালের ৩ নভেম্বর সুইডেনে ছবিটি মুক্তি পেয়েছিল। বো ওয়াইডারবার্গ পরিচালিত এই ছবিটির মূল উপজীব্য বিষয় দ্বিতীয় বিশ্বযুদ্ধ চলাকালীন দক্ষিণ সুইডেনে এক শিক্ষিকার সঙ্গে তার ১৫ বছর বয়সী ছাত্রের যৌন সম্পর্ক। বো ওয়াইডারবার্গের পুত্র জোহান ওয়াইডারবার্গ কিশোর ছাত্রটির ভূমিকায় এবং মারিকা ল্যাগারক্র্যান্টজ তার শিক্ষিকার ভূমিকায় অভিনয় করেন। ছবির মূল শিরোনামটি সুইডিশ স্তোত্র "ডেন ব্লোমস্টারটিড নু কোমার" থেকে গৃহীত। এই গানটি সেই দেশের ঐতিহ্য অনুসারে গ্রীষ্মাবকাশে স্কুল ছুটির পূর্বে এই গানটি গাওয়া হয়ে থাকে।
এই ছবিটিই ওয়াইডারবার্গ নির্মিত শেষ চলচ্চিত্র। এটি একাধিক ঘরোয়া ও আন্তর্জাতিক পুরস্কার জয় করেছিল এবং শ্রেষ্ট বিদেশি ভাষার চলচ্চিত্র বিভাগে অ্যাকাডেমি পুরস্কারের জন্যও মনোনয়ন লাভ করেছিল।
কাহিনি-সারাংশ
পরদিন স্কুলে স্টিগ লিসবেটের জিমনাস্টিকস ক্লাসের কাছে খেলাধূলার সরঞ্জামের একটি ভল্ট বক্সে লুকিয়ে থাকে। লিসবেটের দিকে সে একটি চিরকুট ছুঁড়ে দেয়। সেই চিরকুটে লিসবেটকে বক্সটির দিকে আসার অনুরোধ করা হয়েছিল। চিরকুটটি পড়ে লিসবেটতে তার বন্ধুকে বিশ্রামঘরে যেতে বলে। সে চলে গেলে লিসবেট স্টিগের সঙ্গে ভল্টে মিলিত হয়। স্টিগ ও লিসবেট যখন ভল্টে শুয়ে ছিল, তখন লিসবেটের বন্ধু ঘরটি খালি রেখেই বেরিয়ে যায়। হঠাৎ জানা যায়, পরবর্তী ক্লাস ভল্টটি ব্যবহার করবে। তাই দু-জনে তার ভিতর ক্লাসের শেষ পর্যন্ত সেখানে আটকে থাকে। ক্লাসের শেষে তারা যখন সেখান থেকে বের হয়, তখন জানা যায় যে তারা সেখানে প্রণয়ালাপ করছিল। স্টিগ ভায়োলার সঙ্গে তার সম্পর্কে ইতি টানে। এতে ক্লাস শুরুর আগে ভায়োলা রাগে উন্মত্ত হয়ে ওঠেন।
একটি মুভি ক্লাস ইভেন্টের সময় লিসবেটকে জেনিটরের ঘরে স্টিগকে ভায়োলার সঙ্গে যৌনসঙ্গমরত অবস্থায় দেখতে পায়। স্টিগ তার পরিস্থিতি ব্যাখ্যা করার চেষ্টা করে। কিন্তু লিসবেট প্রচণ্ড রাতে তাকে জানিয়ে দেয় যে, সেখানেই তাদে সম্পর্কের ইতি ঘটল এবং সে কোনওদিনই আর স্টিগের মুখদর্শন করতে চায় না।
অবশেষে ভায়োলাও তার স্বামীর মতো মদ্যপান শুরু করেন। একদিন একটি ভাঙা বোতল নিয়ে স্টিগকে ভয় দেখানোর পর তাদের সম্পর্কের ইতি ঘটে। স্টিভ ভেঙে পড়ে। কারণ একদিকে সে তার যৌন সম্পর্কটি হারায়, এবং অন্যদিকে তার দাদা যুদ্ধক্ষেত্রে মারা যায়। ভায়োলা ঠিক করে স্টিগকে পরীক্ষায় ফেল করাবেন, যাতে সে তৃতীয় বর্ষে আবার পড়াশোনা করতে বাধ্য হয়। র‍্যাপোর্ট ডে তে স্টিগ নিজের গোপনাঙ্গ দেখিয়ে ভায়োলার কুকীর্তি ফাঁস করে দেয় এবং নিজের র‍্যাপোর্ট গ্রহণ করে না। অধিকন্তু সে ভায়োলার অভিধানের সেটটিও চুরি করতে সক্ষম হয়।
পুরস্কার ও মনোনয়ন
গাল্ডব্যাগ পুরস্কার অনুষ্ঠানে এই ছবিটি তিনটি বিভাগে পুরস্কার জয় করে: শ্রেষ্ঠ চলচ্চিত্র, শ্রেষ্ঠ পরিচালনা ও শ্রেষ্ঠ সহ-অভিনেতা (টমাস ভন ব্রোমসেন)। শ্রেষ্ঠ অভিনেতা ও শ্রেষ্ঠ অভিনেত্রী বিভাগেও যথাক্রমে জোহান ওয়াইডারবার্গ ও মারিকা ল্যাগারক্র্যান্টজ মনোনয়ন লাভ করেছিলেন। ৬৮তম অ্যাকাডেমি পুরস্কার অনুষ্ঠানে এটি বিদেশি ভাষায় শ্রেষ্ঠ চলচ্চিত্র বিভাগে মনোনয়ন লাভ করেছিল।
রোজম্যারি হ্যারিস
রোজম্যারি অ্যান হ্যারিস (Rosemary Ann Harris; জন্ম: ১৯ সেপ্টেম্বর ১৯২৭) হলেন একজন ইংরেজ অভিনেত্রী। ১৯৪৮ সালে তিনি মঞ্চে তার অভিনয় জীবন শুরু করেন এবং ১৯৫২ সালে ব্রডওয়ে মঞ্চে তার অভিষেক হয়। নিউ ইয়র্ক মঞ্চে তার কাজের জন্য তিনি চারবার ড্রামা ডেস্ক পুরস্কার জয় করেন এবং নয়বার টনি পুরস্কারের মনোনয়ন হতে দ্য লায়ন ইন উইন্টার নাটকে অভিনয়ের জন্য একবার মঞ্চনাটকে শ্রেষ্ঠ অভিনেত্রী বিভাগে এই পুরস্কার লাভ করেন। ১৯৮৬ সালে আমেরিকান থিয়েটার হল অব ফেমে তার নাম অন্তর্ভুক্ত হয়।
টেলিভিশনে তিনি ১৯৭৪ সালের টিভি ধারাবাহিক নটরিয়াস ওম্যান-এ অভিনয় করে একটি এমি পুরস্কার লাভ করেন এবং ১৯৭৮ সালের মিনি ধারাবাহিক হলোকাস্ট-এ অভিনয় করে গোল্ডেন গ্লোব পুরস্কার অর্জন করেন। চলচ্চিত্রে তিনি ১৯৮৩ সালের দ্য প্লাউম্যান্‌স লাঞ্চ-এ অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন এবং ১৯৯৪ সালের টম অ্যান্ড ভিভ-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
রুমা উপজেলা
রুমা বাংলাদেশের বান্দরবান জেলার অন্তর্গত একটি উপজেলা।
অবস্থান ও আয়তন
রুমা উপজেলার আয়তন ৪৯২.১০ বর্গ কিলোমিটার (১,২১,৬০০ একর)। বান্দরবান জেলার উত্তরাংশে ২১°৫৩´ থেকে ২২°১০´ উত্তর অক্ষাংশ এবং ৯২°১৭´ থেকে ৯২°৩৪´ পূর্ব দ্রাঘিমাংশ জুড়ে রুমা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৪৩ কিলোমিটার। এ উপজেলার উত্তরে রোয়াংছড়ি উপজেলা, দক্ষিণে থানচি উপজেলা, পূর্বে রাঙ্গামাটি জেলার বিলাইছড়ি উপজেলা, পশ্চিমে বান্দরবান সদর উপজেলা ও লামা উপজেলা।
প্রশাসনিক এলাকা
১৯৭৬ সালে রাঙ্গামাটি জেলা এবং বান্দরবান মহকুমার অধীনে বর্তমান রুমা উপজেলা থানা হিসেবে আত্মপ্রকাশ করে। ১৯৮৩ সালে প্রশাসনিক বিকেন্দ্রীকরণের ফলে রুমা উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রুমা উপজেলার প্রশাসনিক কার্যক্রম রুমা থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী রুমা উপজেলার মোট জনসংখ্যা ২৯,০৯৮ জন। এর মধ্যে পুরুষ ১৫,৪৬৯ জন এবং মহিলা ১৩,৬২৯ জন। মোট পরিবার ৫,৯১৭টি। মোট জনসংখ্যার ৬.৮২% মুসলিম, ১.৫৬% হিন্দু, ৪৪.৬৮% বৌদ্ধ, ৩৭.২৭% খ্রিস্টান এবং ৯.৬৭% অন্যান্য ধর্মাবলম্বী। এ উপজেলায় মার্মা, চাকমা, ত্রিপুরা সহ মোট ১১ উপজাতি নৃ-গোষ্ঠীর বসবাস রয়েছে।
যোগাযোগ ব্যবস্থা
রুমা উপজেলায় যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।
ধর্মীয় উপাসনালয়
রুমা উপজেলায় ৬টি মসজিদ, ১টি মন্দির এবং ৩৫টি বিহার রয়েছে।
নদ-নদী
রুমা উপজেলার মধ্য দিয়ে প্রবাহিত হচ্ছে সাঙ্গু নদী।
হাট-বাজার
রুমা উপজেলার প্রধান হাট-বাজার ৩টি, রুমা বাজার, কৈক্ষ্যংঝিরি বাজার এবং কমলা বাজার।
দর্শনীয় স্থান
রুমা উপজেলার দর্শনীয় স্থানগুলোর মধ্যে রয়েছে:
নাইক্ষ্যংছড়ি উপজেলা
নাইক্ষ্যংছড়ি বাংলাদেশের বান্দরবান জেলার অন্তর্গত একটি উপজেলা।
অবস্থান ও আয়তন
নাইক্ষ্যংছড়ি উপজেলার আয়তন ৪৬৩.৬১ বর্গ কিলোমিটার (১,১৪,৫৬০ একর)। বান্দরবান জেলার দক্ষিণ-পশ্চিমে ২১°১১´ থেকে ২১°৪০´ উত্তর অক্ষাংশ এবং ৯২°০৬´ থেকে ৯২°২৩´ পূর্ব দ্রাঘিমাংশ জুড়ে নাইক্ষ্যংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ১২৩ কিলোমিটার। এ উপজেলার উত্তরে লামা উপজেলা ও কক্সবাজার জেলার রামু উপজেলা, দক্ষিণে মিয়ানমারের রাখাইন রাজ্য, পূর্বে আলীকদম উপজেলা ও মিয়ানমারের রাখাইন রাজ্য, পশ্চিমে কক্সবাজার জেলার চকরিয়া উপজেলা, রামু উপজেলা ও উখিয়া উপজেলা।
প্রশাসনিক এলাকা
১৯২৩ সালে নাইক্ষ্যংছড়ি থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। নাইক্ষ্যংছড়ি উপজেলায় ৫টি ইউনিয়ন রয়েছে। সম্পূর্ণ নাইক্ষ্যংছড়ি উপজেলার প্রশাসনিক কার্যক্রম নাইক্ষ্যংছড়ি থানার আওতাধীন।
শিক্ষা ব্যবস্থা
২০১১ সালের আদমশুমারি অনুযায়ী নাইক্ষ্যংছড়ি উপজেলার সাক্ষরতার হার ৩১.৩%। এ উপজেলায় ১টি ডিগ্রী কলেজ, ৪টি মাধ্যমিক বিদ্যালয়, ৫টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৫০টি প্রাথমিক বিদ্যালয় রয়েছে।
জেরেমি আয়রন্স
জেরেমি জন আয়রন্স (Jeremy John Irons; জন্ম: ১৯ সেপ্টেম্বর ১৯৪৮) হলেন একজন ইংরেজ অভিনেতা। ব্রিস্টলের ওল্ড ভিস থিয়েটার স্কুল থেকে ধ্রুপদী অভিনয়ের উপর প্রশিক্ষণ গ্রহণের পর তিনি ১৯৬৯ সালে মঞ্চে অভিনয় জীবন শুরু করেন। এরপর থেকে তিনি ওয়েস্ট এন্ড থিয়েটারের অসংখ্য নাটকে কাজ করেন, তন্মধ্যে রয়েছে দ্য উইন্টার্স টেল, ম্যাকবেথ, মাচ অডো অ্যাবাউট নাথিং, দ্য টেমিং অব দ্য শ্রু, গডস্পেল, সেকেন্ড রিচার্ড, এবং এমবার্স। ১৯৮৪ সালে টম স্টপার্ডের দ্য রিয়াল থিং নাটক দিয়ে ব্রডওয়ে মঞ্চে তার অভিষেক হয় এবং এই কাজের জন্য শ্রেষ্ঠ অভিনেতা বিভাগে টনি পুরস্কার লাভ করেন।
নাইক্ষ্যংছড়ি উপজেলা
যোগাযোগ ব্যবস্থা
নাইক্ষ্যংছড়ি উপজেলায় যোগাযোগের প্রধান প্রধান সড়কগুলো হল বান্দরবান-লামা-আলীকদম-নাইক্ষ্যংছড়ি সড়ক, বান্দরবান-থানচি-আলীকদম-নাইক্ষ্যংছড়ি সড়ক এবং বান্দরবান-কেরানিহাট-চকরিয়া-রামু-নাইক্ষ্যংছড়ি সড়ক। প্রধান যোগাযোগ মাধ্যম সিএনজি, মাইক্রোবাস।
জেরেমি আয়রন্স
আয়রন্সের প্রথম মূলধারার চলচ্চিত্র ছিল ১৯৮১ সালের প্রণয়ধর্মী নাট্য দ্য ফ্রেঞ্চ লেফটেন্যান্ট্‌স ওম্যান, যার জন্য তিনি শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন। পরবর্তীকালে তিনি নাট্যধর্মী মুনলাইটিং (১৯৮২), বিট্রেয়াল (১৯৮৩) ও দ্য মিশন (১৯৮৬)-এ অভিনয় করার পর ডেভিড ক্রোনেনবার্গের মনস্তাত্ত্বিক থ্রিলার ডেড রিঙ্গার্স (১৯৮৮)-এ অভিনয় করে সমাদৃত হন। ১৯৯০ সালে আয়রন্স রিভার্সাল অব ফরচুন চলচ্চিত্রে দাগী আসামী ক্লাউস ফন বুলো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারসহ একাধিক পুরস্কার অর্জন করেন।
নাইক্ষ্যংছড়ি উপজেলা
ধর্মীয় উপাসনালয়
নাইক্ষ্যংছড়ি উপজেলায় ৮৫টি মসজিদ, ৩টি মন্দির ও ৩৭টি বিহার রয়েছে।
জেরেমি আয়রন্স
আয়রন্স কয়েকটি উল্লেখযোগ্য টেলিভিশন নাটকে কাজ করেছেন এবং আইটিভি চ্যানেলে প্রচারিত ধারাবাহিকে ব্রাইডশেড রিভিজিটেড (১৯৮১)-এ কাজ করে তার প্রথম গোল্ডেন গ্লোব পুরস্কারের মনোনয়ন লাভ করেন। ২০০৫ সালে তিনি ঐতিহাসিক মিনি ধারাবাহিক ফার্স্ট এলিজাবেথ-এ কাজ করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও এমি পুরস্কার অর্জন করেন। এই এমি পুরস্কার জয়ের মধ্য দিয়ে তিনি "অভিনয়ের ত্রিমুকুট" (চলচ্চিত্রে অস্কার, টেলিভিশনে এমি এবং মঞ্চে টনি পুরস্কার) জয়ী অভিনয়শিল্পী তালিকায় নিজের নাম লেখান। ২০১১ থেকে ২০১৩ সালে তিনি শোটাইমের ঐতিহাসিক ধারাবাহিক দ্য বোরজোয়া-এ ষষ্ঠ পোপ আলেকজান্ডার চরিত্রে অভিনয় করেন।
নাইক্ষ্যংছড়ি উপজেলা
নদ-নদী
নাইক্ষ্যংছড়ি উপজেলার মধ্যাঞ্চলের কিছু অংশে প্রবাহিত হচ্ছে বাঁকখালী নদী।
হাট-বাজার
নাইক্ষ্যংছড়ি উপজেলায় মোট ৫টি হাট-বাজার রয়েছে। এগুলো হল নাইক্ষ্যংছড়ি বাজার, চাকঢালা বাজার, বাইশারী বাজার, তুমব্রু বাজার এবং দোছড়ি বাজার।
দর্শনীয় স্থান
নাইক্ষ্যংছড়ি উপজেলার দর্শনীয় স্থানগুলোর মধ্যে রয়েছে:
জিন্দা পার্ক
জিন্দা পার্ক বাংলাদেশের নারায়ণগঞ্জ জেলায় অবস্থিত একটি বিনোদন পার্ক ও অবকাশ যাপন কেন্দ্র। পার্কটির আয়তন ১০০ বিঘা (৩৩ একর)। পার্কটি নারায়ণগঞ্জ জেলার অন্যতম একটি আকর্ষণস্থল।
অবস্থান
জিন্দা পার্ক বাংলাদেশের নারায়ণগঞ্জ জেলার রূপগঞ্জ উপজেলায় দাউদপুর ইউনিয়নে অবস্থিত। রাজধানী ঢাকা থেকে ৩৭ কিমি দূরে নতুন স্যাটেলাইট শহর পূর্বাচলের উত্তর-পূর্ব কোণে ঢাকা ইস্টার্ন বাইপাস সড়কঘেঁষে এই পার্কটি অবস্থিত। উত্তরে ও পূর্বদিকে একটি ছোট হ্রদ একে ঘিরে রেখেছে।
ইতিহাস
“অগ্রপথিক পল্লী সমিতি” ১৯৮০ সালে যাত্রা শুরু করে। এই সংগঠনের উদ্যোগে ১৯৮১ সালে পার্কটি প্রতিষ্ঠিত হয়। পার্কটির আয়তন ১০০ বিঘা, যার মধ্যে ৬০ বিঘা জায়গা প্রদান করেন তবারক হোসাইন কুসুম। শুরুতে এর নাম শান্তিকানন দেওয়া হয়, পরে নাম পরিবর্তন করে জিন্দা পার্ক নামকরণ করা হয়। শুরুতে একটি বিদ্যালয় এবং অফিস স্থাপনের মাধ্যমে কাজ শুরু হয়। পর্যায়ক্রমে পাঠাগার, স্বাস্থকেন্দ্র, মসজিদ ইত্যাদি গড়ে ওঠে।
বর্ণনা
জিন্দা পার্ক প্রায় ৩৩ একর জায়গাজুড়ে বিস্তৃত। এখানে প্রায় ২৫০ প্রজাতির প্রায় ২৫ হাজার গাছ রয়েছে। পাঁচটি জলাধার রয়েছে, যা মোট জায়গার ২৫ শতাংশ। আছে বৃক্ষ-ঘর, টিলা, ফুলের বাগান এবং হ্রদের ওপর ব্রিজ। এছাড়া বিদ্যালয়, মসজিদ, পাঠাগার, কটেজ, অফিসসহ বেশ কয়েকটি স্থাপনা রয়েছে।
বান্দরবান সদর উপজেলা
বান্দরবান সদর বাংলাদেশের বান্দরবান জেলার অন্তর্গত একটি উপজেলা।
অবস্থান ও আয়তন
বান্দরবান সদর উপজেলার আয়তন ৫০১.৯৮ বর্গ কিলোমিটার (১,২৪,০৪৩ একর)। বান্দরবান জেলার সর্ব-উত্তরে ২১°৫৫´ থেকে ২২°২২´ উত্তর অক্ষাংশ এবং ৯২°০৮´ থেকে ৯২°২০´ পূর্ব দ্রাঘিমাংশ জুড়ে বান্দরবান সদর উপজেলার অবস্থান। বান্দরবান জেলা সদর এ উপজেলায় অবস্থিত। এ উপজেলার উত্তরে রাঙ্গামাটি জেলার রাজস্থলী উপজেলা, দক্ষিণে লামা উপজেলা, পূর্বে রোয়াংছড়ি উপজেলা ও রুমা উপজেলা, পশ্চিমে চট্টগ্রাম জেলার লোহাগাড়া উপজেলা, সাতকানিয়া উপজেলা, চন্দনাইশ উপজেলা ও রাঙ্গুনিয়া উপজেলা।
নামকরণ
বান্দরবান জেলার নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায়  একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে । অর্থাৎ মারমা ভাষায় ম্যাঅক অর্থ  বানর  আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো।
প্রশাসনিক এলাকা
১৯২৩ সালে বান্দরবান সদর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে বান্দরবান সদর উপজেলায় রূপান্তরিত হয়। এ উপজেলায় বর্তমানে ১টি পৌরসভা ও ৬টি ইউনিয়ন রয়েছে। সম্পূর্ণ বান্দরবান সদর উপজেলার প্রশাসনিক কার্যক্রম বান্দরবান সদর থানার আওতাধীন।
যোগাযোগ ব্যবস্থা
বান্দরবান সদর উপজেলায় যোগাযোগের প্রধান সড়ক হল চট্টগ্রাম-বান্দরবান মহাসড়ক ও চন্দ্রঘোনা-বান্দরবান সড়ক। সব ধরনের যানবাহনে যোগাযোগ করা যায়।
নদ-নদী
বান্দরবান সদর উপজেলার মধ্য দিয়ে প্রবাহিত হচ্ছে সাঙ্গু নদী।
হাট-বাজার
বান্দরবান সদর উপজেলার প্রধান হাট-বাজার হল বান্দরবান বাজার।
দর্শনীয় স্থান
বান্দরবান সদর উপজেলার দর্শনীয় স্থানগুলোর মধ্যে রয়েছে:
পান্ডা পিঁপড়া
পান্ডা পিঁপড়া (Euspinolia militaris) হলো হাইমেনোপটেরা পর্ব ও Mutillidae পরিবারের অন্তর্ভুক্ত একপ্রকার কীট পান্ডার মত দেখতে হলেও এই পোকা যাকে পান্ডা পিঁপড়া বলা হলেও সে আসলে পিঁপড়া নয়, এটি একপ্রকার বোলতা।
বৈশিষ্ট্য
এটি এক ধরনের বোলতা যার দেহ সাদা-কালো এবং যার গোল কালো চোখ রয়েছে। এদেরকে ভেল্ভেট পিঁপড়া ও বলা হয়। পান্ডা পিঁপড়া পাওয়া যায় চিলি এবং আর্জেন্টিনার শুষ্ক অঞ্চলে। এরা পিপড়াদের মত কলোনি তৈরি করে না বরং বোলতাদের মতই একা থাকে। পান্ডা পিঁপড়ার সাদা-কালো রঙ শুধু তাদের স্ত্রী প্রজাতির মধ্যেই দেখা যায়। স্ত্রী পান্ডা পিঁপড়া উড়তে পারে না। ডানার বদলে তাদের রয়েছে ভয়ানক এক হুল যা ফোটালে অবর্ণর্নীয় ব্যথা হয়। এই হুলের কারণেই তাদের আরেকটা নাম রয়েছে, “গরুর খুনে পিঁপড়া”। তারা গায়ের রঙের মাধ্যমে অন্য প্রাণীদের এই বিষাক্ত হুল থেকে সাবধান করে দেয়। পুরুষের হুল থাকে না কারণ এই হুল মূলত পরিবর্তিত ডিম পাড়ার অঙ্গ। পুরুষ পান্ডা পিঁপড়া দেখতে সাধারণ বোলতার মতই। তাদের ডানা রয়েছে যার ফলে সে উড়তে পারে। যৌন মিলনের সময় পুরুষ স্ত্রীকে পিঠে করে উড়ে বেড়ায়। মিলন শেষে স্ত্রীকে মাটিতে নামিয়ে দেয়। স্ত্রী পিঁপড়া মাটিতে অন্য কোন পোকার বাসা খুজে বের করে সেখানে ডিম পাড়ে। ডিম ফুটে বের হয়ে পান্ডা পিঁপড়ার বাচ্চারা ওই বাসার পোকাগুলোর ডিম খেয়ে ফেলে।
নানিয়ারচর উপজেলা
নানিয়ারচর বাংলাদেশের রাঙ্গামাটি জেলার অন্তর্গত একটি উপজেলা।
অবস্থান ও আয়তন
নানিয়ারচর উপজেলার মোট আয়তন ৩৯৩.৬৮ বর্গ কিলোমিটার। রাঙ্গামাটি জেলার পশ্চিমাংশে ২২°৪৩´ থেকে ২২°৫৭´ উত্তর অক্ষাংশ এবং ৯২°০২´ থেকে ৯২°১১´ পূর্ব দ্রাঘিমাংশ জুড়ে নানিয়ারচর উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৪৫ কিলোমিটার। এ উপজেলার উত্তরে খাগড়াছড়ি জেলার মহালছড়ি উপজেলা, দক্ষিণে রাঙ্গামাটি সদর উপজেলা ও কাউখালী উপজেলা, পূর্বে লংগদু উপজেলা, পশ্চিমে খাগড়াছড়ি জেলার লক্ষ্মীছড়ি উপজেলা।
নামকরণ
উচ্চ ব্রক্ষ্মের রাজা অরুণ যুগের পতনের পর আরাকানদের কর্তৃক নিপীড়িত ও অত্যাচারিত হয়ে চাকমারা ১৪১৮ খ্রিষ্টাব্দে তৈনছড়ি নদীকূলে মাত্র ১২টি গ্রামে বসতি স্থাপন করে। কিন্তু পরে ঐসব এলাকায় মগ ও পর্তুগীজদের দৌরাত্ম্য বৃদ্ধি পেলে ষোড়শ শতাব্দীতে তারা পার্বত্য চট্টগ্রামের গভীর অরণ্যে বসতি স্থাপন করে। কিংবদন্তি আছে যে, পার্বত্য চট্টগ্রামে বসতি স্থাপনকারী নান্যা নামের একব্যক্তি চেঙ্গী নদী বিধৌত চরের সত্ত্বাধিকারী ছিলেন বিধায় তার নামের সাথে সমন্বয় রেখে নান্যারচর নামকরণ করা হয়, যা বর্তমানে নানিয়ারচর নামে রুপান্তরিত হয়েছে।
প্রশাসনিক এলাকা
১৯৭৯ সালে নানিয়ারচর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে নানিয়ারচর উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নানিয়ারচর থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী নানিয়ারচর উপজেলার জনসংখ্যা ৪২,৯৬৫ জন। এর মধ্যে পুরুষ ২২,১৩০ জন এবং মহিলা ২০,৮৩৫ জন। মোট জনসংখ্যার ১৪.৬৫% মুসলিম, ২.৪৬% হিন্দু, ৮১.৮৭% বৌদ্ধ এবং ১.০২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা ও মারমা আদিবাসী জনগোষ্ঠীর আধিক্য রয়েছে।
শিক্ষা
নানিয়ারচর উপজেলার সাক্ষরতার হার ৩৮.৪০%। এ উপজেলায় ১টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ৮টি নিম্ন মাধ্যমিক বিদ্যালয়, ৪৮টি প্রাথমিক বিদ্যালয় ও ১টি এবতেদায়ী মাদ্রাসা রয়েছে।
যোগাযোগ ব্যবস্থা
নানিয়ারচর উপজেলায় যোগাযোগের প্রধান সড়ক রাঙ্গামাটি-মহালছড়ি সড়ক এবং লংগদু-নানিয়ারচর সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া এ উপজেলায় যোগাযোগের অন্যতম প্রধান মাধ্যম নৌপথ। রাঙ্গামাটি থেকে কাপ্তাই হ্রদের উপর দিয়ে বিভিন্ন নৌযান যোগে এ উপজেলায় যাওয়া যায়।
নদ-নদী
নানিয়ারচর উপজেলার মধ্য দিয়ে চেঙ্গি নদী প্রবাহিত হয়ে কাপ্তাই হ্রদে পতিত হয়েছে। এ উপজেলার প্রায় এক পঞ্চমাংশ জুড়ে কাপ্তাই হ্রদের অংশবিশেষ অবস্থিত।
হাট-বাজার
নানিয়ারচর উপজেলায় ৬টি হাট-বাজার রয়েছে। এগুলো হল বাকছড়ি ছানার বাজার, বগাছড়ি বন্ধু বাজার, টিএন্ডটি বাজার, নানিয়ারচর বাজার, ঘিলাছড়ি বাজার এবং ইসলামপুর বউ বাজার।
বরকল উপজেলা
অবস্থান ও আয়তন
বরকল উপজেলার মোট আয়তন ৭৬০.৮৮ বর্গ কিলোমিটার। রাঙ্গামাটি জেলার পূর্বাংশে ২২°৩৯´ থেকে ২৩°১৪´ উত্তর অক্ষাংশ এবং ৯২°১১´ থেকে ৯২°২৯´ পূর্ব দ্রাঘিমাংশ জুড়ে বরকল উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫০ কিলোমিটার। এ উপজেলার উত্তরে বাঘাইছড়ি উপজেলা ও লংগদু উপজেলা, দক্ষিণে জুরাছড়ি উপজেলা, পূর্বে ভারতের মিজোরাম, পশ্চিমে লংগদু উপজেলা ও রাঙ্গামাটি সদর উপজেলা।
নামকরণ
বরকল নামকরণের পেছনে জনশ্রুতি আছে যে, কর্ণফুলী নদীর এই স্থানে একটি খুবই বড় প্রবহমান ঝর্ণা ছিল। পানি পড়ার শব্দ অনেক দূর হতে শোনা যেত। আর এই পানি পড়ার শব্দ শুনে মনে হত কোন বড় যন্ত্র বা কলের শব্দ হচ্ছে। যার ফলে এই স্থানে বসবাসকারী পাহাড়ী লোকেরা এই স্থানের নাম দেয় বরকল।
ইতিহাস
ব্রিটিশ শাসনের প্রথমদিকে এ অঞ্চলে কুকিদের দৌরাত্ম্য বৃদ্ধি পায়। এদের নিয়ন্ত্রণের জন্য ১৮৬০ সালে ব্রিটিশ সরকার পৃথক জেলা প্রশাসন গঠন করে। ১৮৭২ সালে ত্রিপুরা, কাছাড় ও পার্বত্য চট্টগ্রাম থেকে লুসাই বা মিজোরাম অঞ্চলে অভিযান চালিয়ে কুকিদের আস্তানা ধ্বংস করা হয়। ১৮৯১ ও ১৮৯৩ সালে কুকিদের নির্মূল অভিযান পরিচালিত হয়।